Duitse toeriste wat SA besoek in gastehuis aangeval, bejaarde man met kolf aangerand en met mes gesteek | SAUK.co.za - Nuus.info
'n Duitse toeris het behandeling in 'n hospitaal in Port Elizabeth ontvang nadat aanvallers hom met 'n kolf aangerand en daarna met 'n mes gesteek het.
Die 69-jarige man se regterarm is volgens inligting erg beseer weens die aanranding met die kolf.
Na verneem word het die voorval Donderdagoggend omstreeks 01:15 by die Bydand-gastehuis in die Addo-gebied, sowat 60 km buite Port Elizabeth gebeur waar die man en sy vrou die aand oornag het.
Kapt. Gerda Swart, polisiewoordvoerder, het in 'n verklaring gesê die man het glo wakker geword van geluide buite die kamer en ondersoek ingestel nadat hy skaduwees gesien het. Hy het blykbaar die skuifdeur oopgemaak om vas te stel wat aangaan toe drie mans die kamer binnestorm.
Een van die mans het 'n vuurwapen gehad en die ander twee was met 'n kolf en 'n mes gewapen.
Die Duitser is met die kolf geslaan en daarna met die mes gesteek. Die man se vrou het begin skree, waarna die aanvallers uitgehardloop en in vrugteboorde verdwyn het.
Niks is in die voorval gebuit nie.
Die eienaar van die gastehuis het die toeris na 'n hospitaal in Port Elizabeth geneem.
By navraag aan die gastehuis het 'n man, wat nie sy naam wou gee nie, Donderdagoggend gesê hy wil nie kommentaar lewer oor die voorval nie.
Swart sê 'n saak van poging tot moord word ondersoek en die polisie in Addo werk saam met die speurders van die Uitenhage-polisiegebied om die voorval te ondersoek.
« WEES GEWAARSKU SUID-AFRIKANERS! Na afloop van die kragonderbrekings kom watertekorte – Nogtans gaan die meerderheid mense in die komende verkiesing vir die ANC stem
OU TERRORISTE BLY OU TERRORISTE – Lekota wil nou maar net nie apartheid en struggle begrawe? Aan een kant vry hy na wit stemme, maar dan gebruik hy sy 5min van repliek op die staatsrede om ou koeie uit die sloot te grawe! »